जहाँ एक ओर हम फास्ट फ़ूड के मामले में पश्चिमी देशों की नक़ल करते हैं, वहीं साफ़ सफाई के मामले में अपनी आँखें मूँद लेते हैं. अपने घर का कूड़ा पड़ोसी के घर के आगे अथवा सड़क पर फ़ेंक कर हम अपनी स्वच्छता का परिचय देने में गर्व का अनुभव करते हैं. यदि इस दिशा में हम सभी थोड़ी सी भी सावधानी बरत लें तो अनेक संक्रामक रोगों को नियंत्रित किया जा सकेगा. प्राय: उच्च वर्ग के बालक बालिकाएं भी सड़क पर चॉकलेट /आइसक्रीम के रैपर तथा संतरे/केले के छिलके फेंकते हुए देखे जा सकते हैं. झुग्गी झोपड़ी में रहने वालों की बात तो जाने ही दीजिये.